Πανσέτα γλασαρισμένη με χαρουπόμελο και σιρόπι ροδιού
Μια ολόκληρη πανσέτα, κριτσανιστή, λαχταριστή, οικονομική και πανεύκολή. Με αυτή τη συνταγή το κρατς είναι εγγυημένο!
3 κιλά πανσέτα με το δέρμα της, σε ενιαίο κομμάτι , 100 γρ. ζάχαρη, 140 γρ. αλάτι ημίχονδρο , 250 γρ. χαρουπόμελο , 50 γρ. έτοιμο σιρόπι ροδιού, 2 ξερά κρεμμύδια, σε λεπτές φέτες , 6 αγγουράκια τουρσί, λεπτοκομμένα , 200 γρ. γιαούρτι στραγγιστό αγελαδινό , 2 φρέσκα κρεμμυδάκια, ψιλοκομμένα
Για να φτιάξουμε τη πανσέτα γλασαρισμένη με χαρουπόμελο και σιρόπι ροδιού, ξεκινάμε ανακατεύοντας σε ένα μπολ το ημίχονδρο αλάτι και τη ζάχαρη και με το μείγμα τρίβουμε την πανσέτα για 2-3 λεπτά.Την τυλίγουμε (όπως είναι με το αλάτι) σφιχτά με διάφανη μεμβράνη και τη βάζουμε στο ψυγείο για 3 ώρες.Την ξεπλένουμε καλά, τη σκουπίζουμε με χαρτί κουζίνας και τη βάζουμε σε ταψί που να τη χωράει σχεδόν ακριβώς, με το δέρμα προς τα πάνω.Προθερμαίνουμε τον φούρνο στους 200°CΦουρνίζουμε και ψήνουμε την πανσέτα για 1 ώρα. Χαμηλώνουμε τη θερμοκρασία στους 120°C και ψήνουμε για άλλη 1 ώρα, βρέχοντας κάθε τόσο την πανσέτα με το λίπος που θα έχει λιώσει στο ταψί.Σε ένα μπολ ανακατεύουμε το χαρουπόμελο και το σιρόπι ροδιού.Βγάζουμε το ταψί από τον φούρνο και ανεβάζουμε τη θερμοκρασία στους 140°C. Με πινέλο αλείφουμε την πανσέτα με το μισό μείγμα και ψήνουμε για 25 λεπτά, μέχρι να γλασαριστεί ωραία και να καραμελώσει. Κάθε 5 λεπτά την αλείφουμε γενναιόδωρα με το υπόλοιπο μείγμα.Ξεφουρνίζουμε, την αφήνουμε να σταθεί για 10 λεπτά και τη μεταφέρουμε σε ξύλο κοπής. Την κόβουμε σε λεπτές φέτες.Σε μια πιατέλα απλώνουμε τα κρεμμύδια και ακουμπάμε πάνω τους τις φέτες πανσέτας. Γύρω της βάζουμε τα αγγουράκια τουρσί. Σε ένα μπολάκι ανακατεύουμε το γιαούρτι με τα φρέσκα κρεμμυδάκια και το σερβίρουμε ως ντιπ.
Ζάχαρη,Ρόδι,Χοιρινό,Χριστούγεννα